《大人生日三首 其二》
宋代·苏过

天定人难胜，诚哉申子言。不须占倚伏，久已恃乾坤。

八郡裤襦占，三吴肉骨恩。少卿真不病，廷尉自高门。

勿叹乘桴远，当知出世尊。无邪有妙理，一悟可长存。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。